朱維京

朱維京（），字可大，號訥齋（一作号纳斋），江西吉安府萬安縣人，民籍，明朝政治人物。

 生平 
隆慶四年（1570年）舉庚午科順天府鄉試第三十二名。萬曆五年（1577年）丁丑科會試第五十六名，殿試三甲第一名進士。授大理评事，进右寺副。萬曆九年（1581年）京察，谪汝州同知，改知浙江崇德县，张居正死後，入为工部屯田主事，甲申奉使歸省，丁父忧。服除，补兵部车驾司，典太僕馬政，十六年主戊子科广东乡试，官至光祿寺丞。《江西通志》萬曆二十一年（1593年），神宗下並封三王詔書，朱維京最先上疏反對，革職為民。家居一年余，萬曆二十二年卒，年四十六。天啟年間，追贈太常寺少卿。《明史》有傳《明史·卷233》：朱維京，字大可，工部尚書衡子也。舉萬曆五年進士，授大理評事，進右寺副。九年京察，謫汝州同知，改知崇德。入為屯田主事，再遷光祿丞。火落赤敗盟，經略鄭洛主和，督撫魏學曾、葉夢熊主戰。維京請召洛還，專委學曾等經理。及學曾以寧夏事被逮，復抗疏救之。二十一年，三王並封詔下，維京首上疏曰：「往奉聖諭，許二十一年冊立，廷臣莫不延頸企踵。今忽改而為分封，是向者大號之頒，徒戲言也，何以示天下？聖諭謂立嗣以嫡，是已。但元子既長，欲少遲冊立，以待中宮正嫡之生，則祖宗以來實無此制。考英宗之立，以宣德三年；憲宗之立，以正統十四年；孝宗之立，以成化十一年。少者止一二齡，多亦不過五六齡耳。維時中宮正位，嫡嗣皆虛，而祖宗曾不少待。即陛下冊立亦在先帝二年之春。近事不遠，何不取而證之。且聖人為政，必先正名。今分封之典，三王並舉。冠服宮室混而無別，車馬儀仗雜而無章，府僚庶寀淆而無辨。名既不正，弊實滋多。且令中宮苟耀前星，則元子退就藩服，嫡庶分定，何嫌何疑。今預計將來，坐格成命，是欲愚天下，而實以天下為戲也。夫人臣以道事君，不可則止。陛下雖有並封之意，猶不遽行，必以手詔咨大學士王錫爵，錫爵縱不能如李沆引燭之焚，亦當為李泌造膝披陳，轉移聖心而後已。如其不然，王家屏之高蹤自在，陛下優禮輔臣，必無韓瑗、來濟之辱也。奈何噤無一語，若胥吏之承行，惟恐或後。彼楊素、李勣千古罪人。其初心豈不知有公論，惟是患得患失之心勝，遂至不能自持耳。」帝震怒，命謫戍極邊。錫爵力救，得為民。家居甫二年，卒。天啟時，贈太常少卿。。

家族
曾祖父朱寵，累贈資德大夫正治上卿太子少保工部尚書；祖父朱鵬，封郎中累贈資德大夫正治上卿太子少保工部尚書；父親朱衡，號鎮山，曾任太子太保工部尚書。前母劉氏（封安人 累贈夫人）；母劉氏（累封夫人）。

参考文献
于慎行《明故光禄寺丞讷斋朱公墓志铭》

 延伸阅读 


相關條目
國本之爭

Category:万安人
W
Category:明朝大理寺评事
Category:明朝大理寺副
Category:明朝崇德縣知縣
Category:明朝工部主事
Category:明朝光祿寺丞
Category:明朝追贈太常寺少卿